Breiðablik er bikarmeistari í fótbolta kvenna í 13. sinn. Blikar unnu sannfærandi sigur á Þrótti í úrslitum.
Fyrsta mark Blika gerði Karitas Tómasdóttir eftir 25 mínútur. Tiffany Jane McCarty bætti við öðru markinu stundarfjórðungi síðar og Blikar leiddu með tveimur mörkum gegn engu í hálfleik. Þær Hildur Antonsdóttir og Karitas bættu svo við sitthvoru markinu í seinni hálfleik og 4-0 sigur Blika niðurstaðan. Blikar hafa þar með orðið bikarmeistarar 13. sinnum. Jafn oft og Valur en liðin eiga met yfir flesta bikarmeistaratitla í kvennaflokki.
sagði Ásta Eir Árnadóttir fyrirliði Blika eftir leikinn. Bikarúrslit karla og kvenna í handbolta fara fram á Ásvöllum í dag. Í kvennaflokki mætast Íslands- og deildarmeistarar KA/Þórs og ríkjandi bikarmeistarar Fram. Í karlaflokki verður Reykjavíkurslagur milli Íslandsmeistara Vals og Fram. Valur vann öruggan sigur á Aftureldingur í undanúrslitum í gærkvöld 32-21. Og Fram hafði betur gegn Stjörnunni 28-25. Báðir leikirnir verða í beinni útsendingu á RÚV. Kvennaleikurinn hefst klukkan hálf tvö og karlaleikurinn klukkan fjögur.
Blikar eru bikarmeistarar í fótbolta kvenna í þrettánda sinn eftir sigur á Þrótti í gærkvöld. Í dag verða krýndir bikarmeistarar kvenna og karla í handbolta en báðir leikirnir verða sýndir á RÚV.